Лабæ (цæугæдон)
Лабæ (абазагау амоны «лæдзæг») у цæугæдон Цæгат Кавказы, у Хъобаны цæугæдоны галиу фæрсагдон. Гуыры, дыууæ доны — Стыр æмæ Чысыл Лабæ кæм баиу кæнынц, уым. Ацы дыууæ доны та гуырынц Стыр Кавказы Сæйраг рагъы цæгатвахсыл.

Посёлок Мостовскойы дæлдæр цæугæдоныл цæуы Адыгей æмæ Краснодары крайы ’хсæн административон арæн.

Лабæйы дæргъ (Стыр Лабæимæ) у 347 км, Чысыл Лабæимæ баиуæй донæфтæны онг — 214 км. Бассейны фæзуат у 12 500 км². Донæфтæнмæ хæстæг былтæ сты уырдыгаив, доны цыд у сабыр.

Лабæмæ дон цæуы цалдæр хуызы: митæй, цъитийæ æмæ къæвдайæ.
Лабæ дон ныссæлы декабры кæрон, фæлæ æрвылаз нæ, стайы та февралы кæрон — мартъийы райдиан.
Сæйраг фæрсагдæттæ сты Чамлык (рахиз) æмæ Фарс (галиу).

Лабæйы донæй пайдагонд цæуы донхæрæгæн.

Фиппаинæгтæ 

Краснодары крайы цæугæдæттæ
Адыгейы цæугæдæттæ
Хъобаны фæрсагдæттæ